Green Flash at Sunset | LekkeSlaap
Vanaf R2 550 per nag (vir 5 persone)
Green Flash at Sunset is 'n bekoorlike dubbelverdiepinghuis met 'n lieflike see-uitsig vanaf die 2 balkonne, asook die leefareas en slaapkamers. Dié smaakvol versierde huis is in Scarborough, slegs 850 m van die strand af geleë.
Die grondverdieping het 'n oopplan-leefarea en 'n kombuis wat volledig met 'n yskas, gasstoof, oond, mikrogolf, eetgerei, breekware en skottelgoedwasser toegerus is. Die leefarea het 'n etenstafel, sitarea en kaggel en daar is ook 'n badkamer met 'n stort op die grondverdieping.
Op die boonste verdieping is 3 slaapkamers wat elk 'n deur het wat na die balkon lei waar gaste 'n see-uitsig kan geniet. Die hoofslaapkamer het 'n koninggrootte-bed en 'n en suite-badkamer, die tweede kamer het 'n enkelbed en die derde kamer het 'n dubbelbed. Daar is 'n addisionele volledige badkamer bo.
Alle vensters het eksterne en interne Amerikaanse blindings. Daar is 'n draagbare buite-braai en gaste het toegang tot gratis WiFi en 2 parkeerplekke onder die motorafdak op die perseel. Daar is trappe met relings wat na die huis lei. Die ligging bied toegang tot die berg, die strand, 3 plaaslike restaurante en 'n deli.
Die area is 'n voëlkyker se droom. Die inheemse Kaapse Suikerbosvoël en sonvoëls kan in die fynbostuin gesien word, asook Swarttobie-voëls op die strand. Die Cape of Good Hope Natuurreservaat, Kommetjie, Boulders Beach met sy pikkewyne en Simonstad is alles binne 10 km vanaf die instansie.